Period: Old Babylonian
Genre: Literary
Transliteration:
<SURFACE>
...dumu-ni {d}suen-ra mu-un-na-ni-ib-gi₄-gi₄
...bi a-še-ra gi er₂-ra ba-am₃-mu₂
...bi a-še-ra gi er₂-ra ba-am₃-mu₂
...bi a-še-ra ud mi-ni-ib-zal-zal-e
...ŋu₁₀ dumu-ŋir₁₅ ni₂-za he₂-me-en er₂-ra-na <unk> me-en
...nanna dumu-ŋir₁₅ ni₂-za he₂-me-en er₂-ra-na <unk> me-en
di-til-la inim pu-uh₂-ru-ma-ka šu gi₄-gi₄ nu-ŋal₂
inim dug₄-ga an {d}en-lil₂-la₂-ka šu bal-e nu-zu
urim₂{ki} nam-lugal ha-ba-šum₂ bal da-ri₂ la-ba-an-šum₂
ud ul kalam ki ŋar-ra-ta zag uŋ₃ lu-a-še₃
bal nam-lugal-la saŋ-bi-še₃ e₃ a-ba-a igi im-mi-in-duh-a
nam-lugal-bi bal-bi ba-gid₂-e-de₃ šag₄ kuš₂(SAG)-u₃-de₃
{d}nanna-ŋu₁₀ na-an-kuš₂-kuš₂-u₃-de₃ iri{ki}zu e₃-bar-ra-ab
ud-ba lugal-ŋu₁₀ dumu-ŋir₁₅-ra <unk> ra-ni ba-an <unk>
en {d}dil-im₂-babbar dumu-ŋir₁₅-ra šag₄ hul-lu im-ma-an-dim₂
{d}nanna lu₂ iri{ki}ni ki aŋ₂-ŋa₂ iri{ki}ni ba-ra-e₃
{d}nin-gal-e gir₅ iri{ki}ni-ta ki kur₂-še₃ du-u₃-de₃
<unk> ul₄-ul₄-la-bi ba-ra-an-mu₂ iri{ki}ta ba-ra-e₃
urim₂{ki}ma {d}a-nun-na-bi bar-ra ba-sug₂-ge-eš
urim₂{ki} izi ni₂-bi...<unk>...a ba-a-te
urim₂{ki}ma ŋeš-bi tur₅-ra-am₃ gi-bi tur₅-ra-am₃
bad₃-bi en-na niŋin₂-na-a-bi-da a-nir ba-da-sa₂
ud-šu₂-uš-e {ŋeš}tukul-e igi-bi-še₃ saŋ i₃-sag₃-sag₃-ge
urim₂{ki}ma {urud}ha-zi-in gal-gal-e igi-bi-še₃ u₄-sar i₃-ak-e
{ŋeš}gid₂-da a₂ me₃-ke₄ si bi₂-ib₂-sa₂-sa₂-e-ne
{ŋeš}pana gal-gal {ŋeš}illar {kuš}gur₂₁{ur₃}ra teš₂ im-da-gu₇-e
{ŋeš}ti zu-ke₄ muru₉ šeŋ₃-gin₇ bar-ba am₃-mi-ib₂-si
na₄ gal-gal-e ni₂-bi-a pu-ud-pa-ad im-mi-ib₂-za
u₄-šu₂-uš uru₁₇{ki}ta tumu hul-e mu-un-da-an-gi₄-gi₄
<SURFACE>
urim₂{ki}ma usu-bi-ta nir-ŋal₂ gab₂-gaz-e ba-a-gub
uŋ₃ lu₂-erim₂ a₂ bi₂-ib₂-ŋar {ŋeš}tukul-e ba-sug₂-ge-eš
uru₁₇{ki} {ŋeš}tukul-e saŋ nu-šum₂-ma-šum₂-ma-am₃ ša₃-ŋar-e ba-e-tuš
ša₃-ŋar-e iri{ki} a-gin₇ ba-e-si ŋa₂-la nu-um-ta-dag-ge
ša₃-ŋar-e igi-bi im-gurum-me-e sa-bi im-lug-gu₂-ne
uŋ₃-bi a-niŋin₂-na ba-e-si zi <unk> i-ak-e
lugal-bi e₂ ni₂-te-na-ka zi gig mu-un-pa-an-pa-an
nam-lu₂-lu₈-bi šu-bi ba-e-šub {ŋeš}tukul ki bi₂-ib₂-tag
šu-bi gu₂-bi-še₃ ba-ši-ib-de₅-de₅ er₂ mu-un-šeš₂-šeš₂-ne
teš₂-bi-a ad mi-ni-ib-gi₄-gi₄ inim im-šar₂-šar₂-e-ne
me-li-e-a dug₄-ga-me nam-mu tah-me nam-mu
en₃-še₃-am₃ ka garaš₂-a-ka im-til-la-de₃-en-de₃-en
urim₂{ki}ma šag₄-bi nam-uš₂-am₃ bar-bi nam-uš₂-am₃
šag₄-bi-a niŋ₂ ša₃-ŋar-ra-ka im-mi-ni-ib-til-e-de₃
bar-bi-a {ŋeš}tukul elam{ki}ma-ka i-im-til-e-de₃-en-de₃-en
urim₂{ki}ma lu₂-erim₂-e im-ma-gub ga-nam-ba-til-e-de₃-de₃-en
zi-bi murgu₂-bi-še₃ i₃-ak-e gu₃ teš₂-a bi₂-ib₂-sig₁₀-ge-eš
abul-la-bi {ŋeš}si-ŋar bi₂-in-duh-duh-uš {ŋeš}ig-bi ud bi₂-gub-bu
elam{ki}e a mah e₃-a-gin₇ ŋiri₃ im-ma-ni-ib₂-ŋar
urim₂{ki}ma {ŋeš}tukul-e {dug}sahar₂-gin₇ saŋ gaz i₃-ak-e
lu₂-kar-ra-bi dub₃ nu-um-zil-e bad₃ zag-ga im-tab
ku₆ a-niŋin₂-na lug-ga-gin₇ zi-bi in-tum₃-tum₃-mu
e₂-kiš-nu-ŋal₂ {d}nanna-ka lu₂-erim₂-e ba-e-tuš
kug {d}niŋ₂ <unk> dugud-ŋal₂-la-a{mušen} im-zi-ir-zi-re-ne
alan an-zag-ge₄ si-a-bi gu₂-gur₅-ru ba-ni-in-ak-aš
{d}nin-e₂-i₃-gar₉ agrig-mah <unk> ma šu bi₂-in-dag
...gu-za-bi igi-bi-ta ba-e-šuš₂ sahar-ra ba-da-tuš
...mah-bi si-muš₃-bi-ta ba-an-dab₅-be₂-eš si-bi ba-ra-an-kud
...du₇-du₇-e udu u₂ gu₇-gin₇ {ŋeš}tukul-e ba-an-sag₃-sag₃
...ŋešnimbar-gin₇ gu₂-gur₇-ru ba-ab-dug₄ teš₂-bi ba-ra-an-kad₄
{ŋeš}ŋešnimbar urud kalag-ga a₂ nam-ur-saŋ-ŋa₂
{u₂}numun₂-gin₇ ba-bur₁₂ {u₂}numun₂ ba-zi₂ ur₂-ba ti mi-ni-ib-bal
saŋ sahar-ra ki ba-ni-ib-us₂ lu₂ zi-zi la-ba-tuku
{ŋeš}ze₂-na-bi gu₂ ba-an...gur₅-uš saŋ šu bi₂-in-hu-hu-az
...a₂ zu₂-lum-ma-bi pu₂ <unk> <unk> ba...ra-an <unk> <unk> de₃-eš
...zi...kug-ge mu₂-a šu ba-e-lal-lal
<RULING>
diš šu-ši...

Cuneiform:
<SURFACE>
...𒌉𒉌𒀭𒂗𒍪𒊏𒈬𒌧𒈾𒉌𒅁𒄄𒄄
...𒁉𒀀𒊺𒊏𒄀𒀀𒅆𒊏𒁀𒀀𒀭𒊬
...𒁉𒀀𒊺𒊏𒄀𒀀𒅆𒊏𒁀𒀀𒀭𒊬
...𒁉𒀀𒊺𒊏𒌓𒈪𒉌𒅁𒉌𒉌𒂊
...𒈬𒌉𒂠𒉎𒍝𒃶𒈨𒂗𒀀𒅆𒊏𒈾<unk>𒈨𒂗
...𒋀𒆠𒌉𒂠𒉎𒍝𒃶𒈨𒂗𒀀𒅆𒊏𒈾<unk>𒈨𒂗
𒁲𒌀𒆷𒅗𒁍𒌔𒊒𒈠𒅗𒋗𒄄𒄄𒉡𒅅
𒅗𒅗𒂵𒀭𒀭𒂗𒆤𒇲𒅗𒋗𒁄𒂊𒉡𒍪
𒋀𒀕𒆠𒉆𒈗𒄩𒁀𒋧𒁄𒁕𒌷𒆷𒁀𒀭𒋧
𒌓𒌌𒌧𒆠𒃻𒊏𒋫𒍠𒌧𒇻𒀀𒂠
𒁄𒉆𒈗𒆷𒊕𒁉𒂠𒌓𒁺𒀀𒁀𒀀𒅆𒅎𒈪𒅔𒂃𒀀
𒉆𒈗𒁉𒁄𒁉𒁀𒁍𒂊𒉈𒊮𒊕𒅇𒉈
𒀭𒋀𒆠𒈬𒈾𒀭𒊨𒊨𒅇𒉈𒌷𒆠𒍪𒌓𒁺𒁇𒊏𒀊
𒌓𒁀𒈗𒈬𒌉𒂠𒊏<unk>𒊏𒉌𒁀𒀭<unk>
𒂗𒀭𒀸𒁽𒌓𒌉𒂠𒊏𒊮𒅆𒌨𒇻𒅎𒈠𒀭𒁶
𒀭𒋀𒆠𒇽𒌷𒆠𒉌𒆠𒉘𒂷𒌷𒆠𒉌𒁀𒊏𒌓𒁺
𒀭𒎏𒃲𒂊𒁽𒌷𒆠𒉌𒋫𒆠𒉽𒂠𒁺𒅇𒉈
<unk>𒄉𒄉𒆷𒁉𒁀𒊏𒀭𒊬𒌷𒆠𒋫𒁀𒊏𒌓𒁺
𒋀𒀕𒆠𒈠𒀭𒀀𒉣𒈾𒁉𒁇𒊏𒁀𒁻𒄀𒌍
𒋀𒀕𒆠𒉈𒉎𒁉...<unk>...𒀀𒁀𒀀𒋼
𒋀𒀕𒆠𒈠𒄑𒁉𒌅𒊏𒀀𒀭𒄀𒁉𒌅𒊏𒀀𒀭
𒂦𒁉𒂗𒈾𒆸𒈾𒀀𒁉𒁕𒀀𒉪𒁀𒁕𒁲
𒌓𒋙𒍑𒂊𒄑𒆪𒂊𒅆𒁉𒂠𒊕𒉌𒉺𒉺𒄀
𒋀𒀕𒆠𒈠𒍏𒄩𒍣𒅔𒃲𒃲𒂊𒅆𒁉𒂠𒌓𒊬𒉌𒀝𒂊
𒄑𒁍𒁕𒀉𒀞𒆤𒋛𒉈𒌈𒁲𒁲𒂊𒉈
𒄑𒉼𒃲𒃲𒄑𒊒𒋢𒂊𒌈𒃡𒊏𒌨𒅎𒁕𒅥𒂊
𒄑𒋾𒍪𒆤𒅎𒂂𒀀𒀭𒁶𒁇𒁀𒀀𒀭𒈪𒌈𒋛
𒎎𒃲𒃲𒂊𒉎𒁉𒀀𒁍𒌓𒉺𒀜𒅎𒈪𒌈𒍝
𒌓𒋙𒍑𒍇𒆠𒋫𒅎𒅆𒌨𒂊𒈬𒌧𒁕𒀭𒄄𒄄
<SURFACE>
𒋀𒀕𒆠𒈠𒀉𒆗𒁉𒋫𒉪𒅅𒆏𒄤𒂊𒁀𒀀𒁺
𒌧𒇽𒉈𒊒𒀉𒉈𒌈𒃻𒄑𒆪𒂊𒁀𒁻𒄀𒌍
𒍇𒆠𒄑𒆪𒂊𒊕𒉡𒋧𒈠𒋧𒈠𒀀𒀭𒊮𒃻𒂊𒁀𒂊𒆪
𒊮𒃻𒂊𒌷𒆠𒀀𒁶𒁀𒂊𒋛𒂷𒆷𒉡𒌝𒋫𒁖𒄀
𒊮𒃻𒂊𒅆𒁉𒅎𒃵𒈨𒂊𒊓𒁉𒅎𒇻𒄘𒉈
𒌧𒁉𒀀𒆸𒈾𒁀𒂊𒋛𒍣<unk>𒄿𒀝𒂊
𒈗𒁉𒂍𒉎𒋼𒈾𒅗𒍣𒍼𒈬𒌧𒉺𒀭𒉺𒀭
𒉆𒇽𒌷𒁉𒋗𒁉𒁀𒂊𒊒𒄑𒆪𒆠𒉈𒌈𒋳
𒋗𒁉𒄘𒁉𒂠𒁀𒅆𒅁𒊑𒊑𒀀𒅆𒈬𒌧𒋁𒋁𒉈
𒌨𒁉𒀀𒀜𒈪𒉌𒅁𒄄𒄄𒅗𒅎𒊹𒊹𒂊𒉈
𒈨𒇷𒂊𒀀𒅗𒂵𒈨𒉆𒈬𒈭𒈨𒉆𒈬
𒇷𒂠𒀀𒀭𒅗𒆠𒆘𒀀𒅗𒅎𒌀𒆷𒉈𒂗𒉈𒂗
𒋀𒀕𒆠𒈠𒊮𒁉𒉆𒌀𒀀𒀭𒁇𒁉𒉆𒌀𒀀𒀭
𒊮𒁉𒀀𒃻𒊮𒃻𒊏𒅗𒅎𒈪𒉌𒅁𒌀𒂊𒉈
𒁇𒁉𒀀𒄑𒆪𒉏𒆠𒈠𒅗𒄿𒅎𒌀𒂊𒉈𒂗𒉈𒂗
𒋀𒀕𒆠𒈠𒇽𒉈𒊒𒂊𒅎𒈠𒁺𒂵𒉆𒁀𒌀𒂊𒉈𒉈𒂗
𒍣𒁉𒈱𒁉𒂠𒉌𒀝𒂊𒅗𒌨𒀀𒉈𒌈𒋧𒄀𒌍
𒆍𒃲𒆷𒁉𒄑𒋛𒃻𒉈𒅔𒂃𒂃𒍑𒄑𒅅𒁉𒌓𒉈𒁺𒁍
𒉏𒆠𒂊𒀀𒈤𒌓𒁺𒀀𒁶𒄊𒅎𒈠𒉌𒌈𒃻
𒋀𒀕𒆠𒈠𒄑𒆪𒂊𒂁𒊬𒁶𒊕𒄤𒉌𒀝𒂊
𒇽𒋼𒀀𒊏𒁉𒄭𒉡𒌝𒉣𒂊𒂦𒍠𒂵𒅎𒋰
𒄩𒀀𒆸𒈾𒇻𒂵𒁶𒍣𒁉𒅔𒉐𒉐𒈬
𒂍𒆧𒉡𒅅𒀭𒋀𒆠𒅗𒇽𒉈𒊒𒂊𒁀𒂊𒆪
𒆬𒀭𒃻<unk>𒂂𒅅𒆷𒀀𒄷𒅎𒍣𒅕𒍣𒊑𒉈
𒀩𒀭𒍠𒄄𒋛𒀀𒁉𒄘𒍀𒊒𒁀𒉌𒅔𒀝𒀸
𒀭𒎏𒂍𒉌𒂵𒅆𒁾𒈤<unk>𒈠𒋗𒉈𒅔𒁖
...𒄖𒍝𒁉𒅆𒁉𒋫𒁀𒂊𒋙𒅖𒊏𒁀𒁕𒆪
...𒈤𒁉𒋛𒈹𒁉𒋫𒁀𒀭𒆪𒁉𒌍𒋛𒁉𒁀𒊏𒀭𒋻
...𒌌𒌌𒂊𒇻𒌑𒅥𒁶𒄑𒆪𒂊𒁀𒀭𒉺𒉺
...𒊷𒁶𒄘𒄦𒊒𒁀𒀊𒅗𒌨𒁉𒁀𒊏𒀭𒆒
𒄑𒊷𒍏𒆗𒂵𒀉𒉆𒌨𒊕𒂷
𒌑𒍤𒆸𒁶𒁀𒁍𒌑𒍤𒆸𒁀𒍢𒌫𒁀𒋾𒈪𒉌𒅁𒁄
𒊕𒅖𒊏𒆠𒁀𒉌𒅁𒍑𒇽𒍣𒍣𒆷𒁀𒌇
𒄑𒍢𒈾𒁉𒄘𒁀𒀭...𒍀𒍑𒊕𒋗𒉈𒅔𒄷𒄷𒊍
...𒀉𒅗𒈝𒈠𒁉𒇥<unk><unk>𒁀...𒊏𒀭<unk><unk>𒉈𒌍
...𒍣...𒆬𒄀𒊬𒀀𒋗𒁀𒂊𒇲𒇲
<RULING>
𒁹𒋗𒅆...